Aalborg Stiftstidende, 1839-09-23
Fædrelandet. J den af endeel Deputerede fra slesvigske Stæder til Indgivelse til Hs. M. Kongen bestemte Petition om en Jernbanes Anlæg imellem Tønningen, Husum og Flensborg hvori man søger at godtgjøre en saadan Banes Fortrinlighed fremfor den mellem Hamborg, Altona og Kiel projecterede, især paa Grund af dens Jndflydelse paa Danmarks Deelagtighed i den directe Verdenshandel – frembærer man den Bøn, at det maatte behage Hs. Majestæt: "at meddele en allerhøieste bifaldende Resolution paa de tidligere indgivne Ansøgninger fra de forskjellige Committeer for den nævnte Jernbane." Skulde derimod hedder det – Hs. Majestæt tage i Betænkning, strax definitivt at befale Anlæggelsen af en Jernbane tvers igjennem Hertugdømmet Slesvig, og at forkaste Anlæggelsen af en Bane, som skulde ende ved Elben, saa bedes Hs. Maj. allernaadigst at ville behage at foranstalte : "at Veistrækningen fra Flensborg over Husum til Tønning maatte blive nivelleret, og at der indtil det er afgjort, hvorvidt en saadan Bane er realisabel, ikke maa fattes nogen allerhøieste Beslutning angaaende Anlæggelsen af en ved Elben endende Jernbane." Ovennævnte Ansøgning om et Jernbane-Anlæg mellem Tönningen og Flensborg er af en Jndsender i Kjøbenhavnsposten vist ikke uden Føie - gjort til Gjenstand for endeel satiriske Betragtninger. Det hedder heri saaledes: "Jeg er ved denne Leilighed uvilkaarlig kommen til at tænke paa Æsops bekiendte Fabel om Frøen og Oxen. Paris og London, Birmingham og Manchester, og flere store Stæder have Jernbaner, nu vil Flensborg, Husum og Tønningen, tilsammen med en Befolkning af kun lidet over 20,000 Jndvaanere, ogsaa have een. Enten maae de gode Flensborgere aldeles ikke kjende til det Omfang af Vare- og Person-Transport, der udfordres for at betale en Jernbane, hvilket dog ikke kan antages, eller de maae være i høieste Grad sangvinske, for at kunne haabe, at deres Handel nogensinde vil kunne udvides til i fjerneste Maade at kunne sammenlignes med Europas første Handelstæder." Efter endvidere ved udviklende Beregninger at have godtgjort det Ufornuftige i det Flensborg-Tønningske Jernbane-Project, yttrer Forfatteren slutteligen, at den eneste Linie i den danske Stat, hvor det er saare rimeligt, at et Jernbane-Anlæg vil yde tilbørlig Fordeel, er imellem Altona og Kiel Her finder allerede en betydelig Varetransport Sted og her kan med Sikkerhed regnes paa 120,000150,000 Passagerer aarlig: Jndholdet af det af Dherrer Copister i Landsover- samt Hof- og Stadsretten, de Conninck og Moltke, udgivende juridiske Ugeskrift, vil komme til at bestaae af en Meddelelse af de i Ugens Løb afsagte civile og criminelle Domme, saaledes at Udgiverne efter Omstændighederne enten meddele dem in extenso, ledsagede af oplysende Bemærkninger med Hensyn til factum og Proceduren, eller deres Resultat med en kortfattet Extract af Sagen; endvidere de interessanteste Skiftedecisioner og Fogedforretninger, samt Jndlæg i Sager af almeen Jnteresse. Endelig vil der gives en Liste saavel over de ugentlige tinglæste Forordninger og Placater med vedføiet bemærkning om den ved disse i den bestaaende Retsforfatning bevirkede Forandring, som over Antallet af de ugentlig dømte tiltalte Personer, med behørig Classification af de forskjellige Forbrydelser. Ved et Sprog og en Fremstilling, der ei blot ere beregnede paa Jurister, haabe Udgiverne ogsaa at finde Jnteresse for deres Foretagende iblandt et større Publicum. (Berl. T.)